laion/Wikipedia-Exotic huggingface dataset:
ג'וזף וחברו: סיפור מפנסילבניה

ג'וזף וחברו: סיפור מפנסילבניה (באנגלית: Joseph and His Friend: A Story of Pennsylvania) הוא רומן שנכתב בשנת 1870 על ידי הסופר האמריקאי בייארד טיילור (1825-1878). הרומן מתאר את סיפורו של ג'וזף, בחור צעיר הנישא למדלין, לתדהמת חברו פיליפ המנהל איתו מערכת יחסים. השניים מקיימים ביניהם קשר עד למותה של מדלין. הספר נחשב לרומן ההומוסקסואלי הראשון שפורסם באמריקה והוא ידוע בשל האופן המסתורי שבו הוא מתייחס להומוסקסואליות. ההיסטוריון האמריקאי רוג'ר אוסטין (1935-1984) כתב: "במאה ה-19 טען בייארד טיילור כי קוראים אשר לא חשים בעצמם את אותה כפייה להתנהל בסודיות כגון זו המוצגת ב"ג'וזף וחברו", כלל לא יתעניינו בספר". Austen, Roger (1977). Playing the Game: The Homosexual Novel in America (1st ed.). Indianapolis: The Bobbs-Merrill Company. ISBN 067252287X. Fone, Byrne (1998). The Columbia Anthology of Gay Literature: Readings from Western Antiquity to the Present Day (1st ed.). New York: Columbia University Press. ISBN 978-0231096706. Gifford, James (2006). Glances Backward: An Anthology of American Homosexual Writing, 1830-1920 (1st ed.). Broadview Press. ISBN 978-1551117287. Mitchell, Mark (1998). Pages Passed from Hand to Hand: The Hidden Tradition of Homosexual Literature in English from 1748 to 1914 (1st ed.). Wilmington, MA: Mariner Books. ISBN 978-0395837054. Nissen, Axel (2003). The Romantic Friendship Reader: Love Stories Between Men in Victorian America (1st ed.). Boston, MA: Northeastern University Press. ISBN 978-1555535919. נוסח מלא של הרומן באתר Making of America Books (באנגלית) Whitcomb, Selden L. and Matthews, Brander, Chronological Outlines of American Literature, Norwood Press, 1893, p. 186 Stevens, Hugh, Henry James and Sexuality, Cambridge University Press, 1998, p. 70 Austen, Roger, Playing the Game: The Homosexual Novel in America, Indianapolis: Bobbs-Merrill, 1977, p. 9 "Roger Austen papers, 1977-1984.", The New York Public Library Austen, Roger, Playing the Game: The Homosexual Novel in America, Indianapolis: Bobbs-Merrill, 1977, p. 77
דוד בארי

דוד (דוידל'ה) בארי (נולד בשנת 1953) הוא מנכ"ל עמותת אלעד. חתן פרס ישראל למפעל חיים לשנת ה'תשע"ז. בארי נולד ברמת גן לאברהם ולרבקה הנדלר, ניצולי אושוויץ ילידי פולין. בצעירותו למד בישיבת נתיב מאיר ובמרכז הרב. בשנת 1973 התגייס לצה"ל לחיל השריון במסגרת ישיבת הסדר, ולאחר מכן עבר לסיירת מטכ"ל. לאחר קורס קציני חי"ר הפך למפקד צוות ביחידה. שירת שירות חובה וקבע עד שנת 1979. לאחר שחרורו מצה"ל לימד במשך תשע שנים בישיבת עטרת כוהנים בעיר העתיקה בירושלים. בשנת 1988 חזר לשירות פעיל, בעקבות פניית אלוף פיקוד המרכז, אהוד ברק, כי יתמנה לסגן מפקד יחידת דובדבן. הוא ממשיך להתנדב לשירות מילואים, למרות גילו. בשנת 1983 היה מעורב שלא ברצונו בתפיסת המחתרת היהודית, כאשר נמנע מלמסור שם של אדם שבו חשד כי הוא חבר במחתרת, והזהיר אחד מהם כי ייתכן שהשב"כ בעקבותיו. בשנת 1990 השתחרר מצה"ל, התחיל ללמוד בישיבת עטרת כהנים ופעל לחידוש ההתיישבות היהודית בשכונת עיר דוד, בתחום הכפר סילוואן. את פעילותו עשה באמצעות עמותת אלע"ד שאותה הקים עוד בשנת 1986. העמותה פועלת להעמקת הקשר היהודי אל ירושלים, ובראשה הוא עומד עד היום. במקביל שימש כמנהל פרויקטים של חברת עמידר. מחבל פלסטיני שנשלח להתנקש בחייו של ראש הממשלה אהוד אולמרט אך נרתע מרמת האבטחה, ניסה בשנת 2006 להתנקש בחייו של בארי כמטרה חלופית, אולם השב"כ תפסו מבעוד מועד. בשנת 2007 זכה בפרס ירושלים בכנס ירושלים הרביעי. בארי הצהיר כי הוא תומך בשמירת יחסים טובים בין יהודים לערבים וכי הוא מנסה להמעיט בחיכוכים. בשנת 2010 קיים בארי מסיבת עיתונאים בביתו עם מוכתר הכפר סילוואן - אבו ג'אמיל סיאם, ובה קראו לבטל צעדה שתכננו אנשי ימין לקיים בשכונה. באותה שנה שידרה רשת "אל ג'זירה" סרטון שבו נראית מכוניתו של דוד בארי, פוגעת בנערים פלסטינים שהשליכו לעברו אבנים. בשנת 2017 זכה בפרס ישראל למפעל חיים. בנימוקיה להחלטה ציינה ועדת הפרס כי הפרס מוענק לו "על תרומתו למדינה, בכינון המפעל היחיד שלו שהיה למפעל לאומי – עיר דוד. הפרס ניתן לו במלאת חמישים שנה לאיחוד העיר. הוא יזם, הקים, הוביל ומוביל את העשייה המבורכת שהפכה את עיר דוד לאתר מורשת, חינוך ותיירות לאומי ובינלאומי מן המעלה הראשונה". חוגי שמאל מתחו ביקורת על הענקת הפרס. בארי גר בעיר דוד שבירושלים, נשוי למיכל ולהם שישה ילדים. גיסו הוא עדי מינץ. מדיה וקבצים בנושא דוד בארי בוויקישיתוף דוד בארי, באתר פרס ישראל נאוה כהן צוריאל, ה' עוז לעמו ייתן, באתר nrg‏, 4 בינואר 2001 מרדכי חיימוביץ ואריה בנדר, אינדיאנה ג'ונס בהרפתקת סלע קיומנו, באתר nrg‏, 1 באוגוסט 2003 יעל שוראקי-אלפסי, דוידל'ה מתעקש: יחסי השכנות בעיר דוד מעולים, באתר nrg‏, 23 ביוני 2008 יפעת ארליך, "אמרתי לאשתי: 'לא ייתכן שאני מסתובב בעיר דוד כמסתערב. יום אחד נגור שם '. היא אמרה: 'אני לשם לא אגיע'. בסוף היא הגיעה, וגם אתם", באתר "ידיעות אחרונות", 27 באפריל 2017 משרד המשפטים, דוח מילולי (ארכיון) יעל שוראקי-אלפסי, דוידל'ה מתעקש: יחסי השכנות בעיר דוד מעולים, באתר nrg‏, 23 ביוני 2008. דו"ח הוועדה לבדיקת מבנים במזרח ירושלים, 10 בספטמבר 1992 כתב אישום נגד מחבל מארגון הומניטרי, באתר ערוץ 7, 17 במאי 2007. יעל שוראקי-אלפסי, דוידל'ה מתעקש: יחסי השכנות בעיר דוד מעולים, באתר nrg‏, 23 ביוני 2008; שמוליק גרוסמן, אחדות יהודית-ערבית בסילואן: 'בטלו צעדת הימין', באתר ynet, 22 באפריל 2010 מן המסיבה, באתר youtube תיעוד: ראש ההתיישבות בסילוואן דרס מיידי אבנים, באתר ynet, 8 באוקטובר 2010 גיא עזרא, ‏השמאל רותח בעקבות זכיית דוד בארי בפרס ישראל, באתר "סרוגים", 16 במרץ 2017
מפלגת העם של בולגריה

מפלגת העם של בולגריה (בבולגרית: Народна партия) הייתה מפלגת ימין פרלמנטרית, אשר פעלה מאמצע שנות ה-90 של המאה ה-19 ועד 1920 בממלכת בולגריה. המפלגה נוסדה לאחר נפילת ממשלתו הלאומנית של סטפן סטאמבולוב ב-1894 ורציחתו שנה מאוחר יותר בידי סוכני האימפריה הרוסית. חברי המפלגה החדשה הגיעו מהמפלגה השמרנית הבולגרית שהנהיג סטמבולוב ומפלגת העם של רומליה המזרחית שפעלה עד לאיחודו של המחוז עם הנסיכות הבולגרית בספטמבר 1885 ויצגו קו בדלני ולאומני תוך גישה אמביוולנטית לאימפריה הרוסית. מצעה הכלכלי של המפלגה היה פרו בורגני ושירת אינטרסים של בנקאים, סוחרים ותעשיינים. חילוקי הדעות הפנימיים בשאלת היחסים עם האימפריה הרוסית, הביאו לכך שב-1899 חל פילוג במפלגה הצעירה, כאשר קבוצת חברים עזבה לטובת המפלגה הפרוגרסיבית הבולגרית שהייתה מפלגת מרכז-שמאל פרו רוסית. ב-1908, לאחר ההכרזה על בולגריה כממלכה עצמאית החלו המפלגות להתקרב בעמדותיהן וב-1920 הן התאחדו למפלגת העם הפרוגרסיבית המאוחדת בראשות סטויאן דאנב ותאודור תאודורוב וזו הצטרפה לברית הלאומית הדמוקרטית אשר הוקמה לאחר ההפיכה הצבאית בה נרצח ראש הממשלה אלכסנדר סטמבוליסקי ופעלה עד להפיכה הצבאית של הליגה הצבאית ב-1934. חברי המפלגה כיהנו בתפקידי שרים וראשי ממשלה במספר תקופות. בין השנים 1911 ל-1913 מפלגת העם והמפלגה הפרוגרסיבית, הקימו ממשלת קואליציה בראשות סטויאן דנב, אשר העניקה רוח גבית למהלכיו של המלך פרדיננד הראשון במלחמות הבלקן. לאחר התבוסה במלחמת הבלקן השנייה התפרקה הקואליציה ולראשות הממשלה מונה וסיל רדוסלאבוב שהוביל קו אנטי רוסי מובהק. לקראת סיום מלחמת העולם הראשונה הצטרפה שוב המפלגה לממשלת הקואליציה של אלכסנדר מלינוב ובהמשך, מנהיגה תאודור תאודורוב אף כיהן כראש הממשלה. ממשלו של אלכסנדר סטמבוליסקי ביקש להעמיד לדין את ראשי המפלגה על חלקם בתבוסת מלחמת הבלקן השנייה ומלחמת העולם הראשונה, אך ההפיכה הצבאית מנעה את העניין. בולגריה במלחמת העולם הראשונה Duncan M. Perry, Stefan Stambolov and the Emergence of Modern Bulgaria, 1870-1895 , Duke University Press ,1 Jun 1993. טאשב.ב, טאשו, שרי ממשלת בולגריה 1879-1999, באתר גוגל ספרים (בבולגרית). ההיסטוריה של מפלגת העם, באתר www.ndt1.com (בבולגרית).
מפלגת העם

האם התכוונתם ל... מפלגת העם האוסטרית – מפלגה שמרנית באוסטריה מפלגת העם האירופית – מפלגה שמרנית - ליברלית, הגדולה ביותר בפרלמנט האירופי מפלגת העם של בולגריה – מפלגה ימנית שפעלה בממלכת בולגריה עד 1920 מפלגת העם הגרמנית – מפלגה ליברלית שמרנית ברפובליקת ויימאר (DVP) מפלגת העם הלאומית הגרמנית – מפלגה לאומנית ברפובליקת ויימאר (DNVP) מפלגת העם של גרמניה הגדולה – מפלגה שפעלה באוסטריה בין השנים 1920–1934 מפלגת העם הדנית – המפלגה הדנית הגדולה ביותר בפרלמנט האירופי מפלגת העם השמרנית (דנמרק) – מפלגה שמרנית בדנמרק מפלגת ג'נטה (מפלגת "העם", הינדי) – מפלגה הודית שפעלה מ־1977 עד 1998 מפלגת העם ההודית – הצורה המקובלת בעברית למפלגת בהרטיה ג'נטה, מפלגה שהוקמה על ידי פלג מג'נטה ב־1980 ומהווה אחת משתי המפלגות העקריות בהודו משנות התשעים ג'נטה דאל ("מפלגת העם", הינדי) – גלגול נוסף של מפלגת העם שפעל מ־1988 עד 1999 ביג'ו ג'נטה דאל – ג'נטה דאל (חילונית), ג'נטה דאל (מאוחדת) – פלגי המפלגה מפלגת העם הרפובליקאית – מפלגה בטורקיה מפלגת העם הסלובקית – מפלגה לאומנית פרו נאצית שפעלה בצ'כוסלובקיה מפלגת העם הפלסטינית – מפלגה הפועלת בשטחי הרשות הפלסטינית מפלגת העם הפקיסטנית – מפלגת בפקיסטן מפלגת העם הנוצרית – מפלגה בפרו מפלגת העם הקובנית: האורתודוקסים – מפלגה שפעלה בקובה מפלגת העם הקרואטית – מפלגה ליברלית בקרואטיה מפלגת העם השווייצרית – מפלגה בשווייץ אני ואתה - מפלגת העם הישראלית – מפלגה סוציאל-ליברלית, דמוקרטית וציונית בישראל המפלגה העממית (פירושונים) מפלגת העם הלאומית
קומנדו (פירושונים)

האם התכוונתם ל... קומנדו – סוג של יחידת עילית קומנדו ימי – יחידת עילית שפעולותיה נעשות בים ובחופיו בצה"ל: הקומנדו הישראלי – יחידות מובחרות בצה"ל הקומנדו הימי – שייטת 13 של חיל הים הקומנדו הצרפתי – יחידת לוחמים דוברי צרפתית שפעלה במסגרת חטיבת הנגב במהלך מלחמת העצמאות בצבא הבריטי: SAS (קומנדו) – יחידת עילית הקומנדו הבריטי – חיל הקומנדו הבריטי במלחמת העולם השנייה הקומנדו הסקוטי מספר 11 – גדוד קומנדו שהוקם במסגרת מטה המבצעים המשולבים הבריטי במלחמת העולם השנייה הקומנדו הסורי – יחידות מובחרות בצבא סוריה קומנדו (סרט) – סרט פעולה קומנדוס (סדרת משחקים) – סדרת משחקי מחשב C-46 קומנדו – מטוס תובלה מתוצרת ארצות הברית פסאודו קומנדו – מונח בפסיכיאטריה לתיאור פעולת רוצח המונים הפועל בסגנון של חיילי קומנדו
המוזיאון הלאומי ברג'לו

המוזיאון הלאומי בָּרגֶ'לוֹ (באיטלקית: Museo Nazionale del Bargello) הוא מוזיאון לאמנות בעיר פירנצה. המבנה, שהוקם ב-1256, הוא מבנה הציבור הוותיק ביותר בעיר. הוא שימש כמצודה, ארמון, בית משפט, כלא ומפקדת המשטרה ומאז 1865 הוא משמש כמוזיאון הלאומי. מקור השם "ברג'לו" במילה הלטינית bargillus המקבילה ל-Burg הגרמנית, קרי "מצודה". המבנה נקרא גם Palazzo del Popolo, קרי "ארמון העם". במוזיאון נמצא האוסף הגדול ביותר של פיסול מתקופת הרנסאנס האיטלקי. המבנה הוקם החל מ-1256 סביב חצר פנימית שבמרכזה באר מים. במקור היו לו שתי קומות ובשנת 1323 נוספה לו קומה שלישית. לקומה השנייה עולה גרם מדרגות חיצוני הממוקם בחצר הפנימית. המצודה הוקמה עבור המפקד הצבאי של הרפובליקה (Capitano del Popolo), כמבנה המשלב מגורים ומבצר. מאוחר יותר שימש המבנה כארמונו של הפקיד הבכיר ביותר של הממשלה הפלורנטינית, הפודסטה (podestà) ולפיכך נקרא Palazzo del Podestà. הפודסטה כיהן גם כשופט ובקומה השנייה של המבנה פעל בית משפט. בשנת 1574 שונה ייעוד המבנה למפקדת המשטרה, מגורי מפקד המשטרה וכלא. הוצאות להורג נערכו בחצר הברג'לו עד 1780. בשנת 1859 הוחלט שהמבנה לא ישמש עוד כמפקדת משטרה וככלא ושהוא ישופץ ויוקם בו מוזיאון אמנות לאומי. בשנת 1865 נחנך המוזיאון. אוסף המוזיאון כולל, בין היתר, את לוחות הברונזה עליהם תבליט עקידת יצחק מעשה ידיהם של פיליפו ברונלסקי ולורנצו גיברטי, אשר שימשו בתחרות על הקמת הדלתות הצפוניות של הבפטיסטריום. אולם בית המשפט לשעבר בקומה השנייה מאכסן את אוסף הפיסול הרנסאנסי החשוב הכולל, בין השאר, את פסלי דוד וסן ג'ורג'ו של דונטלו, פסל דוד של אנדראה דל ורוקיו, הפסלים בכחוס ודוד-אפולו של מיכלאנג'לו, "האלגוריה של הארכיטקטורה" ו"מרקורי" מאת ג'אמבולוניה, יצירות מאת דזידריו דה סטיניאנו, לוקה דלה רוביה ובני משפחתו ופרוטומת שיש של קוזימו הראשון דה מדיצ'י, דוכס טוסקנה, מעשה ידי בנוונוטו צ'ליני. כמו כן נמצאים במוזיאון אוספי טרה קוטה, טקסטיל, מטבעות עתיקים, שריונות וכלי נשק וכלי כסף, שנהב וזהב מאוספיהן של משפחות אצילי העיר. הברג'לו החצר הפנימית מדיה וקבצים בנושא המוזיאון הלאומי ברג'לו בוויקישיתוף אתר האינטרנט הרשמי של המוזיאון הלאומי ברג'לו דף המוזיאון באתר מוזיאוני פירנצה (באנגלית) המוזיאון באתר משרד התרבות האיטלקי (באנגלית) המוזיאון הלאומי ברג'לו, באתר אנציקלופדיה בריטניקה (באנגלית) המוזיאון הלאומי ברג'לו, ברשת החברתית אינסטגרם
לוביה

שעועית העין השחורה (או לוּבְּיָה; שם מדעי: Vigna unguiculata) ידועה גם בשם רוּבְּיָה וצ'או-לי היא מין בסוג לוביה. מקורה בהודו והיא גדלה בחלקים נרחבים של אסיה. שעועית העין השחורה הגיעה לראשונה ליבשת אמריקה בשנת 1600 למדינת וירג'יניה. "שעועית העין השחורה" גדלה בכל העולם. מכיוון שהשעועית עוברת מוטציה בקלות היא מופיעה במספר וריאציות. שעועית העין השחורה או שעועית אדומה או הלוביה מופיעה במשניות שונות בסדר זרעים כשעועית (לדוגמה משנה, מסכת כלאים, פרק א', משנה א') וזיהויו נשתמר בשפות שונות על ידי פרשנים[דרוש מקור]. אמר רבי יונה: למה נקרא שמה שעועית? - שהיא משעשעת את הלב, ו"מהלכת" את בני מיעים. — תלמוד ירושלמי, מסכת כלאים, פרק א', הלכה א' בפירוש עיקר תוספות יום טוב מוסבר ש"משעשעת" היא מלשון טיוח – כפי שהפסוק "טח מראות עיניהם" (ישעיה מד יח) מתורגם לארמית "שעה עיניהון"... כלומר שגורמת לתחושה מלאה ושובע. נהוג גם לזהות שעועית זאת עם הרוביא הנזכרת בתלמוד (תלמוד בבלי, מסכת כריתות, דף ו', עמוד א') כאחד הסימנים הנאכלים בליל ראש השנה. מדיה וקבצים בנושא לוביה בוויקישיתוף לוביה, באתר אנציקלופדיה בריטניקה (באנגלית) לוביה, באתר ITIS (באנגלית) לוביה, באתר NCBI (באנגלית) לוביה, באתר האנציקלופדיה של החיים (באנגלית) לוביה, באתר Tropicos (באנגלית) לוביה, באתר GBIF (באנגלית) לוביה, באתר The Plant List (באנגלית) לוביה, באתר IPNI (באנגלית) ריטה גולדשטיין‏, עכשיו בבסטה: לוביה, באתר וואלה, 16 ביוני 2013 חן וינשטיין, קריצה בעין אחת: מתכונים עם לוביה, באתר ynet, 19 בדצמבר 2011 פיליס גלזר, לא שעועית עם עין שחורה. לוביה, באתר ynet, 3 בנובמבר 2004 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אהבה ראשונה (אלבום של דודו אהרון)

אהבה ראשונה הוא אלבום הבכורה של הזמר דודו אהרון, שיצא לאור בנובמבר 2007. דודו אהרון כתב את רוב השירים באלבום. הסינגל הראשון שיצא לרדיו, "היחידה שלי" שכתב צולי זכאי ללחן של שי ראובני, הפך ללהיט בתחנות הרדיו, ובסלולרי זכה מעל ל-40 אלף הורדות סלולריות. כחצי שנה לאחר הוצאת הסינגל, הוציא אהרון שני סינגלים שכתב והלחין בעצמו, ”מרגיש כמו מלך“ ו“אהבה ראשונה“, שהפכו גם הם ללהיטים. שניים משירי האלבום כתב אהרון בשיתוף פעולה עם הזמר משה פרץ. האלבום כולל גם גרסה חדשה לשיר של להקת משינה, "הכוכבים דולקים על אש קטנה". אהבה ראשונה ביחד ננצח מרגיש כמו מלך כשתחזרי גלי לי את לבך הולך אחרייך היחידה שלי כמו מלאך קרוב ללב רק אלייך הכוכבים דולקים על אש קטנה אהבה ראשונה (רמיקס) מידע על האלבום אהבה ראשונה באתר MusicBrainz
מרטין פוליאקוף

סר מרטין פוליאקוף (באנגלית: Sir Martyn Poliakoff; ‏נולד ב־16 בדצמבר 1947) הוא כימאי יהודי בריטי, פרופסור לכימיה באוניברסיטת נוטינגהאם. עוסק בהנגשת המדע לציבור ובכימיה ירוקה. פוליאקוף סיים תואר ראשון בשנת 1969 בקיימברידג' ודוקטורט ב-1973. נושא עבודתו היא "Matrix Isolation of Large Molecules", בהנחיית פרופסור ג'יי ג'יי טרנר. בשנת 1991 מונה לפרופסור בכימיה באוניברסיטת נוטינגהאם. הוא פרופסור של כבוד באוניברסיטת מוסקבה. הוא יזם ושימש כקריין בסדרה של 118 קטעי וידאו הנקראים "The Periodic Table of Videos" שמטרתם ללמד את הציבור את 118 היסודות בטבלה המחזורית. הפרויקט התרחב ועכשיו כולל גם מולקולות ונושאים כימיקליים שונים. פוליאקוף עמית בחברה המלכותית. בשנת 2008 התמנה למפקד במסדר האימפריה הבריטית בזכות תרומתו למדע. קיבל את תואר הכבוד סר בשנת 2015 עבור תרומתו לענף הכימיה. הוא נשוי ואב לשניים. אחיו סטיבן פוליאקוף הוא מחזאי ובמאי בריטי נודע. שניהם צאצאיו של סמואל מונטגיו, ברון סוויית'לינג הראשון. מדיה וקבצים בנושא מרטין פוליאקוף בוויקישיתוף ביוגרפיה באתר אוניברסיטת נוטינגהאם הטבלה המחזורית, אתר הפרויקט החינוכי של פוליאקוף עידו קינן, עושה הנפלאות מנוטינגהאם, באתר כלכליסט, 24 באוגוסט 2008 פוליאקוף מקבל את תואר האבירות, יוטיוב
בנימין אמירה

בנימין אמירָה (כ"א בסיון ה'תרנ"ו, 3 ביוני 1896 – 20 בינואר 1968) היה פרופסור למתמטיקה באוניברסיטה העברית בירושלים. נולד במוהיליב-פודילסקי שבמערב האימפריה הרוסית (לימים באוקראינה) לאברהם (רופא שינים) ובשנת 1910 עלה עם משפחתו לארץ ישראל. למד בגימנסיה הרצליה בתל אביב ולאחר מכן למד מתמטיקה באוניברסיטת ז'נבה. בין השנים 1921–1924 היה תלמידו של יחזקאל אדמונד לנדאו באוניברסיטת גטינגן בגרמניה. לאחר מכן חזר לז'נבה, ומונה למרצה באוניברסיטה. כעבור שנה הצטרף ללנדאו בהקמת המכון למתמטיקה של האוניברסיטה העברית בירושלים. לאחר שלנדאו עזב, נותר בירושלים והניח את היסודות לעבודת המכון. באוגוסט 1954 נתמנה למנהל המכון. אמירה עסק בפרסום של מידע מתמטי בעברית. בשנת 1947 קיבל מהאוניברסיטה העברית את פרס דוד לבסון על פרסום הספר הראשון בעברית על משוואות אלגבריות. בשנות ה-40 היה אמירה מבין המייסדים של חוג מתמטי בתל אביב. בשנת 1951 הקים את כתב העת המדעי Journal d'Analyse Mathématique וערך אותו יחד עם זאב נהרי ומנחם שיפר. ב-1966 עוטר באות לגיון הכבוד בדרגת אביר. תחביבו בגידול ורדים הביא לייבוא זנים רבים של הצמח לישראל ובגנו הפרטי היו יותר ממאה זנים. בשנת 1938 פיתח אמירה את הזן הארצישראלי "ישראלה אמירה". אשתו הראשונה, דיבשה אמירה, הייתה אף היא מתמטיקאית. רעייתו השנייה ורדה (1914–2008) נטמנה לצידו בהר המנוחות. 'אמירה, בנימין', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 53. (הספר בקטלוג ULI) פרופ' בנימין אמירה, דבר, 21 בינואר 1968 In Memoriam, Journal d'Analyse Mathématique מידע על בנימין אמירה בקטלוג הספרייה הלאומית אברהם אמירה – "מן האלונים", הַבֹּקֶר, 26 בנובמבר 1944 אנשים ומוסדות, דבר, 12 באוגוסט 1954 ספריה מטמטית, דואר היום, 2 במרץ 1928 פרס למתימטיקאים, הַבֹּקֶר, 24 באוקטובר 1947 ד"ר בנימין אמירה בן 50, הארץ, 16 ביוני 1946 כי מציון תצא ... מאתמטיקה, מעריב, 23 ביוני 1952 ג. שרוני, ממלכת בריטניה עד כרמן ומוצרט, מעריב, 11 באפריל 1960 בנימין אמירה באתר GRAVEZ
עתליה ברנר

עתליה ברנר-עידן (נולדה ב-17 ביולי 1943) היא חוקרת מקרא ישראלית, פרופסור אמריטה בחוג ללימודי מקרא ותרבות עברית באוניברסיטת תל אביב ובאוניברסיטת אמסטרדם. ברנר נולדה בחיפה. סיימה תואר ראשון בשנת 1970 בלימודי מקרא ואנגלית באוניברסיטת חיפה, בשנת 1973 השלימה תואר שני בלימודי מקרא באוניברסיטה העברית ובשנת 1979 השלימה דוקטורט באוניברסיטת מנצ'סטר באנגליה. בשנת 1997 מונתה לפרופסור למקרא במחלקה לתאולוגיה ולימודי דת באוניברסיטת אמסטרדם ובשנת 2008 יצאה לגמלאות מאוניברסיטת אמסטרדם. בשנת 2007 הצטרפה לסגל אוניברסיטת תל אביב. בשנת 2002 קיבלה תואר דוקטור לשם כבוד מאוניברסיטת בון שבגרמניה. בין השנים 1979 ל-1994 לימדה במכללת אורנים. במחקריה עוסקת ברנר בביקורת מקרא ויהדות מוקדמת מנקודת מבט פמיניסטית, גישה טראנס-דיסציפלינרית (על-תחומית) לחקר המקרא, הקשרים בין המקרא לתרבות, פילולוגיה שמית ושימוש בכלים ממוחשבים במדעי הרוח. ברנר לימדה מספר שנים במחלקה ללימודים הומניסטיים ואמנויות בטכניון. בשנת 1988 יצא בעברית ספרה "אהבת רות: אשר היא טובה לך משבעה בנים", בהוצאת ספרית פועלים. הספר מתחקה אחר דמותן של נעמי ורות. הספר עוסק בעיצוב דמויותיהן והזיקה ביניהן. בחלקו השני הוא עוסק בסגנון ובלשון שבמגילת רות ותרומתם לקביעת זמן חיבורה של המגילה. חברה באגודה הישראלית לחקר ההומור. ברנר גרושה ואם לבן אחד. מתגוררת בחיפה ובאמסטרדם. אהבת רות: "אשר היא טובה לך משבעה בנים", ספרית פועלים, 1988 נשים במקרא: תפקודים חברתיים ודפוסים ספרותיים, אוניברסיטת תל אביב - ההוצאה לאור, 2018 I AM: Biblical Women Tell Their Own Stories, 2004 The Intercourse of Knowledge: Love and Desire in the Hebrew Bible, 1997 כעורכת: Are we amused?: humour about women in the biblical worlds, Continuum International Publishing Group, 2003 Series I and II of The Feminist Companion to the Bible (1993-2001). דף אישי באתר אוניברסיטת תל אביב דף אישי באתר אוניברסיטת אמסטרדם מאמריה, באתר מט"ח מידע על עתליה ברנר בקטלוג הספרייה הלאומית עתליה ברנר, דף שער בספרייה הלאומית רשימת בוגרי האוניברסיטה העברית, דבר, 21 ביוני 1973 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שירות הבריאות הלאומי

שירות הבריאות הלאומי (באנגלית: National Health Service), הידוע בקיצור כ-NHS, הוא הכינוי הנפוץ לארבע מערכות שירותי הבריאות הציבוריות בממלכה המאוחדת, אם כי רק שירות הבריאות של אנגליה מכונה "שירות הבריאות הלאומי" ללא תוספות כלשהן. ארגון הבריאות הציבורי בצפון אירלנד לא מכונה באופן רשמי "שירות הבריאות הלאומי", אך באופן רשמי נקרא לעיתים NHS. כל אחת מהמערכות של אומות הבית פועלת באופן עצמאי, ומבחינה פוליטית היא נמצאת תחת אחריות ממשלת סקוטלנד, אספת הממשלה של ויילס, אספת צפון אירלנד וממשלת בריטניה עבור אנגליה. בדרך כלל אין בעיה כאשר מטופל המתגורר במדינה אחת בממלכה המאוחדת מעוניין בטיפול במדינה אחרת. הסוגיות של המימון והניירת מטופלות בין הארגונים המעורבים, והמטופל עצמו כמעט שלא מעורב בתהליך. שמות השירותים הם: שירות הבריאות הלאומי (אנגליה) NHS סקוטלנד NHS ויילס בריאות ועבודה סוציאלית בצפון אירלנד (HSC) הם הוקמו כרשות אחת מרכזית אחרי מלחמת העולם השנייה, והתבססו על עקרונות המקיפות, האוניברסליות והחינמיות. אתר האינטרנט הרשמי של שירות הבריאות הלאומי אתר האינטרנט הרשמי של שירות הבריאות הלאומי (הממלכה המאוחדת) מדיה וקבצים בנושא שירות הבריאות הלאומי בוויקישיתוף השירות האנגלי השירות הסקוטי השירות הוולשי השירות הצפון אירי אמילי אשטון, ליסה פם, בלומברג, מערכת הבריאות הבריטית במשבר קיומי. לא בטוח שהניסיון לשקם אותה יצליח, באתר TheMarker‏, 26 במרץ 2023 שירות הבריאות הלאומי, באתר אנציקלופדיה בריטניקה (באנגלית) שירות הבריאות הלאומי, ברשת החברתית פייסבוק שירות הבריאות הלאומי, ברשת החברתית אקס (טוויטר) שירות הבריאות הלאומי, ברשת החברתית טיקטוק דרור שרון, מהעריסה עד הקבר? ה-NHS חוגג 75 שנה להקמתו, יס מיניסטר, 5 ביולי 2023 Principles and values that guide the NHS, באתר NHS אנגליה
רוברט סמית'

האם התכוונתם ל... רוברט סמית' (מתמטיקאי) – מתמטיקאי אנגלי, 1689-1768 רוברט סמית' (מדינאי) – מדינאי אמריקאי, 1757-1842 רוברט סמית' (מוזיקאי) – זמר בריטי, יליד 1959
נשיונל ליג דרום

נשיונל ליג דרום (באנגלית: National League South) היא אחת מליגות המשנה באנגליה, והיא נמצאת דרגה אחת מתחת לנשיונל ליג. נשיונל ליג דרום ונשיונל ליג צפון נמצאות בדרגה השנייה של מערכת הליגות הלאומית, ובדרגה השישית הכללית במבנה ליגות הכדורגל באנגליה. הנשיונל ליג דרום הוקמה ב-2004 כחלק משינוי מבני נרחב בליגות הכדורגל באנגליה שאינן חלק מהפוטבול ליג ("כדורגל מחוץ לליגה"). אלופת הליגה מעפילה באופן אוטומטי לנשיונל ליג. כרטיס נוסף לנשיונל ליג ניתן למנצחת במשחקי הפלייאוף הנערכים בין הקבוצות שסיימו במקום השני עד החמישי. שלושת המועדונים שסיימו במקומות האחרונים יורדים לפרמייר איסטמיאן או לליגת העל של הפוטבול ליג הדרומית. עד עונת 2010/2011 ידועה הליגה הייתה ידועה גם בכינוי "בלו סקוור דרום", כתוצאה מהסכם חסות שחתמה עליו. לפי הסכם שנחתם עם חברת סטנטה ספורטס, חלק משחקי הקונפרנס דרום ישודרו בערוצי הספורט של החברה. סטנטה הקימה מחדש את גביע ליגת קונפרנס, תחת הכינוי "מגן סטנטה". ב-23 ביוני 2009 נקלעה החברה לקשיים כלכליים, דבר שהשפיע על הכספים שקיבלו קבוצות הליגה. בשנה זו הגביע נסגר, ומאז לא מתקיים יותר. כיום הספונסרית של הליגה היא חברת "ונאראמה". נקראה קונפרנס דרום עד לשנת 2015, בה שמה של הליגה שונה לשמה הנוכחי. אלופות הליגה ומנצחות הפלייאוף מאז הקמתה של הליגה הן: אתר האינטרנט הרשמי של נשיונל ליג דרום האתר הרשמי של מערכת הליגות הלאומית
ננה

האם התכוונתם ל... מיתולוגיה סין (אל) – ששמו השומרי הוא "ננה" אישים נֶנָה (nena) – זמרת גרמניה של גל חדש ופופ בשנות ה-80. נֶנֶה (nenê) – שמו של שחקן כדורסלן ברזילאי. ננה (כדורגלן, 1949) – כינוי לכדורגלן העבר הפורטוגלי טמגניני מנואל גומש בפטישטה, שישחק במדי בנפיקה ליסבון. ננה (כדורגלן, 1979) – כינוי לכדורגלן מכף ורדה אדריאנו ברבוסה מירנדה דה לוז. ננה (כדורגלן, 1981) – כינוי לכדורגלן הברזילאי אנדרסון לואיז דה קארבאליו. ננה (כדורגלן, 1983) – כינוי לכדורגלן הברזילאי אנדרסון מיגל דה סילבה. ננה (כדורגלן, 1996) – כינוי לכדורגלן המוזמביקי פליסיאנו ז'ואאו ז'ונה. ננה יוסליאני – שחמטאית גאורגית. ננה דזאגנידזה – שחמטאית גאורגית. ננה מושקורי – זמרת יווניה אשר מכרה למעלה מ-300 מיליון תקליטים ברחבי העולם. לק ננה – איש עסקים ופוליטיקאי תאילנדי. תרבות ואמנות ננה (ספר) – רומן מאת אמיל זולא. ננה (מיתולוגיה) – אל הירח במיתולוגיה השומרית. שפות ארמית חדשה צפון-מזרחית – NENA בקיצור. נענע (פירושונים)
אהבה ראשונה

האם התכוונתם ל... אהבה ראשונה (אלבום של שלישיית גשר הירקון) – אלבום הבכורה של שלישיית גשר הירקון אהבה ראשונה (אלבום של דודו אהרון) – אלבום הבכורה של דודו אהרון אהבה ראשונה (סרט) – סרט קולנוע ישראלי אהבה ראשונה (שיר)
וינצ'נצו מיקלי

וינצ'נצו מִיקלי (באיטלקית: Vincenzo Micheli;‏ 1833–1905) היה אדריכל איטלקי שפעל בעיקר בטוסקנה. מיקלי, יליד מודנה, למד אצל אמיליו דה פבריס (אנ') (שתכנן את החזית של סנטה מריה דל פיורה) באקדמיה לאמנות של פירנצה. בין עבודותיו בפירנצה בית הכנסת הגדול של פירנצה, יחד עם מרקו טרווס (Marco Treves) ומריאנו פַאלצ'יני (Mariano Falcini); כיכר הרפובליקה בפירנצה כולל קשת הניצחון ומספר מבנים סביבה, בהם בניין מלון סבוי; חזית בית החולים סנטה מריה נואובה וכנסיית סן פרנצ'סקו בסגנון נאו-גותי. כמו כן בנה וילות בקרארה, בפדובה ובליבורנו וביצע מספר תכנונים בפיזה. כיכר הרפובליקה בפירנצה בית הכנסת הגדול של פירנצה כנסיית סן פרנצ'סקו בפירנצה מדיה וקבצים בנושא וינצ'נצו מיקלי בוויקישיתוף
תא בועות

תא בועות הוא גלאי חלקיקים טעונים המשמש בניסויי פיזיקת חלקיקים. הגלאי הוא מכל שקוף המלא בנוזל שקוף במצב של חימום-על, בדרך כלל מימן אך בעבר נהוג היה גם בחומרים שונים כמו פרופן. הגלאי הומצא בשנת 1952 בידי דונלד גלייזר שזכה על ההמצאה בפרס נובל לפיזיקה בשנת 1960. תאי בועות שימשו בעיקר בתחילת שנות ה-70, וכיום משתמשים בגלאי חלקיקים מתקדמים יותר. תא בועות גדול הותקן במאיץ החלקיקים "גרגמל" (על שם דמות בספר גרגנטואה ופנטגרואל), במרכז CERN בשווייץ, ובו נתגלה לראשונה זרם נייטרלי של הכח הגרעיני החלש, שמאוחר יותר הובן כבוזון Z. תא בועות פועל באופן דומה לתא ערפל (שבו נמצא גז במצב של קירור-על). כאשר חלקיק טעון עובר בנוזל הוא גורם לאידוי של הנוזל באזור שבו הוא עובר ולהיווצרות של בועות, אשר נצפות במצלמות. מתוך גודל הבועות ומסלול החלקיק ניתן להסיק על האנרגיה והמטען של החלקיק ומתוכם על התגובה שקרתה במאיץ. תא ערפל גלאי חלקיקים מאיץ חלקיקים מדיה וקבצים בנושא תא בועות בוויקישיתוף תא בועות, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.